b'\n_START_ARTICLE_\nNo\xc4\x8dno znojenje\n_START_PARAGRAPH_\nNo\xc4\x8dno znojenje je izlo\xc4\x8danje znoja med spanjem. \xc4\x8cezmerno no\xc4\x8dno potenje se lahko pojavi zaradi previsoke temperature v prostoru ali predebele posteljnine. Kadar pa ni povezano s previsokimi temperaturami v okolju in \xc4\x8de se kljub temu pojavijo med spanjem hudi oblivi znoja, ki povzro\xc4\x8dijo zmo\xc4\x8denje obleke in posteljnine, lahko gre za bolezenski znak. Vendar pa v ve\xc4\x8dini primerov ne gre za nevarno bolezensko stanje.'